Premijer liga Bosne i Hercegovine

Premijer liga Bosne i Hercegovine, iz sponzorskih razloga od sezone 2023/24. također poznata i kao Wwin liga Bosne i Hercegovine, najjača je nogometna liga u Bosni i Hercegovini i trenutno se sastoji od 10 klubova.

Osnovana je 2000. godine, kada je liga brojala 22 tima. Ulaskom klubova iz Republike Srpske u Premijer Ligu BiH 2002. godine dolazi do konačnog ujedinjena nogometnog sporta u BiH. Dan 4. august 2002. je označen kao početak jedinstvenog sistema takmičenja u BiH odnosno početak ujedinjene Premijer Lige BiH, sastavljene od klubova iz Federacije BiH i Republike Srpske.

Po trenutnom plasmanu na osnovu UEFA koeficijenta šampion Premijer lige BiH u sezoni 2025/26. predstavlja BiH u prvom kolu kvalifikacija za Ligu prvaka. Drugoplasirana i trećeplasirana ekipa, te pobjednik Kupa predstavljaju BiH u Konferencijskoj ligi. Premijer ligu organizuje Nogometni savez Bosne i Hercegovine.

Historija
Za vrijeme rata u Bosni i Hercegovini Nogometni savez Bosne i Hercegovine je organizovao prvo nogometno takmičenje za prvaka u nogometu. Takmičenje je održano 1994/95. na teritoriji na kojoj se nisu vodili sukobi, a timovi su bili podijeljeni u četiri grupe: Jablanica, Zenica, Tuzla i Sarajevo. Pobjednici grupa su odigrali finalni turnir u Zenici gdje je prvi šampion Bosne i Hercegovine postala domaća ekipa Čelika. Već od sljedeće godine uspostavlja se regularna liga koju igra 16 klubova sa područja Bosne i Hercegovine i to iz gradova koji su tokom rata bili pod kontrolom Armije RBiH.

Članstvo u UEFA
Nastojeći da postane članom UEFA, NS BiH počinje sa pregovorima o ujedinjenju dotadašnje tri nacionalne lige u jednu. Da bi dobili dozvolu za ulazak u takmičenja pod organizacijom UEFA nacionalni savezi su morali prevazići nesuglasice i stvoriti zajednički Nogometni/Fudbalski savez i zajedničku ligu iz koje bi se klubovi plasirali u evropska takmičenja. Nakon dugih pregovora u sezoni 1997/98. dogovoren je prvi play-off za prvaka BiH, sa namjerom da se od sljedeće sezone započne sa zajedničkom ligom na prostoru čitave BiH. Međutim u zadnji trenutak Fudbalski savez Republike Srpske se povlači tako da play-off igraju samo klubovi iz NS BiH i NS Herceg Bosne. U finalu odigranom na Koševu 5. juna 1998. susreli su se Sarajevo i Željezničar, a prvi šampion u zajedničkoj ligi postao je Željezničar.

Zbog sukoba oko stadiona Bijeli Brijeg u Mostaru, play-off sljedeće sezone nije odigran.

Ulazak klubova iz Republike Srpske
Nakon neuspjeha 1999. godine, baraž između klubova iz NS BiH i Nogometnog saveza Herceg-Bosne je u sezoni 1999/2000. ipak odigran, a prvu titulu je osvojio čitlučki Brotnjo. Po prvi put je zajednički odigrano finale Kupa Bosne i Hercegovine i baraž za mjesto u Intertoto kupu. Pred početak sezone 2000/01. savezi postižu dogovor i osniva se prva zajednička liga na nivou Federacije Bosne i Hercegovine pod vodstvom nogometnog saveza Bosne i Hercegovine. U njoj je nastupalo ukupno 22 kluba iz Federacije Bosne i Hercegovine.

Nakon dugih pregovora i pod pritiskom UEFA-e 2002. Fudbalski savez Republike Srpske odlučuje da se pridruži zajedničkom takmičenju, pod imenom Premijer liga Bosne i Hercegovine. 14 klubova iz Federacije Bosne i Hercegovine i 6 iz Republike Srpske udruženi su u zajedničku ligu, po prvi put nakon završetka rata.

Liga 12
U aprilu nogometni savez Bosne i Hercegovine donio je odluku, da od sezone 2016/2017. Premijer liga Bosne i Hercegovine broji 12 klubova koja će trajati 22 regularna kola, pa onda podjela na "Ligu za prvaka" i "Ligu za opstanak" od 10 kola. Od 58 delegata, njih 56 je bilo za, dok su dva bila suzdržana. Taj format takmičenja je korišten i za sezonu 2017/18. ali od 2018/19. format je opet izmjenjen na trokružni sistem inspirisan Bergerovim tablicama.

Liga 10
U maju 2024. godine, nogometni savez donio je odluku da od sezone 2025/2026. Premijer liga broji 10 klubova, te koja će upotrebljavati četverokružni sistem i Bergerove tablice. Prijedlog je usvojen jednoglasno.

Klubovi u sezoni 2025/26.

 Klub Lokacija Stadion Kapacitet  Banja Luka Gradski stadion 10.030 Posušje Posušje Mokri Dolac 8.000 Radnik Bijeljina Bijeljina Gradski stadion 6.000 Rudar Prijedor Prijedor Gradski stadion 3.540  Sarajevo Asim Ferhatović Hase 34.500 Sloga Doboj Doboj Stadion Luke 3.000   Pecara 7.000 Velež Mostar Mostar Rođeni 7.000 Zrinjski Mostar Mostar Bijeli brijeg 9.000  Sarajevo Grbavica 13.146

Pobjednici Premijer lige
SezonaPobjednik DrugoplasiraniTrećeplasiraniNajbolji strijelacIgrač (Klub)Nac.Golovi2000/01.Željezničar (1)BrotnjoSarajevo (Željezničar)312001/02.Željezničar (2)Široki BrijegBrotnjo (Željezničar)152002/03.Leotar (1)ŽeljezničarSarajevo (Sarajevo)232003/04.Široki Brijeg (1)ŽeljezničarSarajevo (Sarajevo)202004/05.Zrinjski (1)ŽeljezničarŠiroki Brijeg (Zrinjski)172005/06.Široki Brijeg (2)SarajevoZrinjski (Modriča)192006/07.Sarajevo (1)ZrinjskiSlavija (Modriča)192007/08.Modriča (1)Široki BrijegČelik Zenica (Slavija)182008/09.Zrinjski (2)SlavijaSloboda Tuzla (Slavija)172009/10.Željezničar (3)Široki BrijegBorac (Travnik)162010/11.Borac (1)SarajevoŽeljezničar (Zrinjski)162011/12.Željezničar (4)Široki BrijegBorac (Željezničar)192012/13.Željezničar (5)SarajevoBorac (Sarajevo)202013/14.Zrinjski (3)Široki BrijegSarajevo (Široki Brijeg)182014/15.Sarajevo (2)ŽeljezničarZrinjski (Željezničar)152015/16.Zrinjski (4)Sloboda TuzlaŠiroki Brijeg (Sarajevo)172016/17.Zrinjski (5)ŽeljezničarSarajevo 192017/18.Zrinjski (6)ŽeljezničarSarajevo 162018/19.Sarajevo (3)ZrinjskiŠiroki Brijeg 162019/20.Sarajevo (4)ŽeljezničarZrinjski 132020/21.Borac (2)SarajevoVelež 152021/22.Zrinjski (7)Tuzla CityBorac 332022/23.Zrinjski (8)BoracŽeljezničar 242023/24.Borac (3)ZrinjskiVelež 242024/25.Zrinjski (9)BoracSarajevo 19

Najuspješniji klubovi
 Klub Broj titula Godine osvajanja titule Zrinjski <center>9 2005, 2009, 2014, 2016, 2017, 2018, 2022, 2023, 2025. Željezničar <center>5 2001, 2002, 2010, 2012, 2013. Sarajevo <center>4 2007, 2015, 2019, 2020. Borac <center>3 2011, 2021, 2024. Široki Brijeg <center>2 2004, 2006. Leotar <center>1 2003. Modriča <center>1 2008.

Vječna tabela

Struktura bh. nogometnih liga
Nivo 2002/03. – do danas I Premijer liga II 1. Liga FBiH 1. Liga RS III 2. Liga FBiH 2. Liga RS IV 1. Kantonalna liga Treće (područne) lige RS V 2. Kantonalna liga  Međuopćinska liga VI  Međuopćinske i općinske lige  Međuopćinske i općinske lige

Također pogledajte
Nogomet u Bosni i Hercegovini
Kup Bosne i Hercegovine u nogometu
Superkup Bosne i Hercegovine u nogometu
Bosanskohercegovački nogometaši

Reference

Vanjski linkovi
Zvanični sajt nogometnog saveza Bosne i Hercegovine
Bosna i Hercegovina na zvaničnom sajtu UEFA-e
Bosna i Hercegovina na zvaničnom sajtu FIFA-e

Kategorija:Osnivanja u 2000.
Kategorija:Nogometna takmičenja u Bosni i Hercegovini
*
Kategorija:Prve lige Bosne i Hercegovine
Kategorija:Prve nogometne lige u Evropi